ཆུ་ཡོད་ཀྱང་བརླན་མེད།།རི་ཡོད་ཀྱང་གཅན་གཟན་མེད།།ལམ་ཡོད་ཀྱང་འགྲོ་མཁན་མེད།།༼ས་ཁྲ༽རྒྱ་རྫོང་ནགས་ལ་མི་ཐོག།རྒྱ་སྟག་ངར་མའི་དོ་ཟླ།།ཤ་དང་ཁྲག་གི་འཚོ་རྟེན།།རི་སྤྱང་སྔོན་མོའི་དོ་ཟླ།།སྐད་ཅིག་དེ་ཉིད་ཐོན་པ།།འདབ་ཆགས་བྱ་ཡི་དོ་ཟླ།།༼ཤ་སྦྲང་།༽ཨོང་མགོ་ཡོད་རུང་འདུག་མི་ཤེས།།རྐང་བ་ཡོད་རུང་འགྱོ་མི་ཤེས།།༼སླེ་བོ༽རྟ་མ་སོང་གི་རྨིག་རྗེས་ཁྲ་ཀོར་ཀོར།།༼རྫ་མའི་རྗེས་ཤུལ༽དང་བོ་ཁ་མཚར་ཁ་ཡི་རྒྱན།།བར་དུ་རིག་པ་འཁྲུལ་བའི་གཞི།།མཐའ་མ་ཐུགས་རྗེ་ཆེན་པོའི་གཟུངས།།༼ཁེད༽མགོ་ཨ་ར་ར།།སྐེད་པ་ཨ་ཚ་ཚ།།རྔ་མ་ཨ་ཤུ་ཤུ།།༼ཕུར་བ་ལྡེབ་པ།༽ཨ་ཡེས་པུག་རེས།།ཞི་ལུ་ཉོབ་རེས།།༼མེ་གསོས་པ།༽